
 Πεπραγμένα και αποφάσεις του Δ.Σ. 
Στις 29/3/2012,  πραγματοποιήθηκε η συνεδρίαση του νεοεκλεγέντος Διοικητικού Συμβουλίου του ΣΕΒΙΠΑ και η συγκρότησή του σε σώμα, παρόντος του απερχόμενου προέδρου του Δ.Σ. κ. Γιώργου Μπέμπου. Κατά την συνάντηση των μελών του νέου Δ.Σ., έγινε ψηφοφορία δια βοής αναφορικά με τις θέσεις των μελών του. Η νέα σύνθεση του Δ.Σ. διαμορφώθηκε ως εξής:
- Πρόεδρος:  Κολλιόπουλος Γιώργος
- Α΄ Αντιπρόεδρος: Βαλεντίνο Παναγιώτης
- Β΄ Αντιπρόεδρος: Αντωνόπουλος Διονύσης
- Γραμματέας: Φραγκιάς Σταύρος
- Ταμίας: Βλάχος Γιώργος
- Μέλη: Αγγελακόπουλος Άγγελος, Μαντάς Πέτρος, Μεθενίτης Ανδρέας, Τσεγγενές Κώστας.
Στην συνεδρίαση του Δ.Σ. της 19ης /4/2012, κατατέθηκε επιστολή παραίτησης του μέλους του Διοικητικού Συμβουλίου κ. Ανδρέα Μεθενίτη, τέθηκαν οι στόχοι του νέου Δ.Σ. και συζητήθηκε το θέμα της πυροπροστασίας της ΒΙ.ΠΕ. ενόψει καλοκαιρινής περιόδου.
Ειδικότερα:
Το μέλος του Δ.Σ. του Σ.Ε.ΒΙ.ΠΑ. κ. Ανδρέας Μεθενίτης απέστειλε επιστολή, ζητώντας να γίνει δεκτή η παραίτησή του από μέλος του Διοικητικού Συμβουλίου, επικαλούμενος ανειλημμένες υποχρεώσεις. Στην επιστολή του δηλώνει ότι όλο το διάστημα της θητείας του στο Δ.Σ. και η συνεργασία του με τον πρόεδρο και τα μέλη αυτού ήταν απόλυτα εποικοδομητική, τα δε αποτελέσματα της συγκροτημένης προσπάθειας που έγινε μέχρι σήμερα, είναι περισσότερο από ενθαρρυντικά και αισιόδοξα για την πορεία του Σ.Ε.ΒΙ.ΠΑ.
Το Δ.Σ. έκανε δεκτή την παραίτηση του κ. Μεθενίτη και αποφάσισε την ενημέρωση του πρώτου αναπληρωματικού που προέκυψε από τις τελευταίες εκλογές κ. Χρήστου Καραθανάση, για την ανάληψη της κενής θέσης.
Στην συνέχεια της συνεδρίασης προτάθηκε από τον Πρόεδρο του Δ.Σ. κ. Γιώργο Κολλιόπουλο η δημιουργία ατζέντας με τα σημαντικότερα θέματα που θα απασχολήσουν το νέο Δ.Σ. κατά την διάρκεια της θητείας του. Αποφασίστηκε ο ταμίας κ. Γιώργος Βλάχος να καταρτίσει μια λίστα με τα θέματα που απασχόλησαν το προηγούμενο Δ.Σ., η οποία θα εμπλουτισθεί με τις νέες προτάσεις θεμάτων, και το σύνολό τους θα συζητηθεί στο Δ.Σ. 
Ο πρόεδρος κ. Γιώργος Κολλιόπουλος έκρινε ότι μείζον ζήτημα για το νέο Δ.Σ. είναι η αύξηση του αριθμού των μελών του Σ.Ε.ΒΙ.ΠΑ. με την προσχώρηση στον σύνδεσμο κυρίως των μεγαλύτερων βιομηχανιών της ΒΙ.ΠΕ., γι΄ αυτό και αποφασίστηκε να γίνουν οι απαραίτητες ενέργειες για την διερεύνηση αυτής της προοπτικής.
Το δεύτερο σημαντικό ζήτημα που τέθηκε ως προτεραιότητα από τον πρόεδρο του Δ.Σ. κ. Γιώργο Κολλιόπουλο, είναι η  αυτοδιαχείριση της ΒΙ.ΠΕ. Αποφασίστηκε η συγκρότηση μιας επιτροπής, αποτελούμενης από μέλη και μη μέλη του ΣΕΒΙΠΑ, η οποία με την συνεργασία νομικού, θα διερευνήσει αυτή την προοπτική και τις δυνατότητες που υπάρχουν.Σεμινάρια για τα μέλη του Σ.Ε.ΒΙ.ΠΑ.
Ο ΣΕΒΙΠΑ θέλοντας να συμβάλει στην βελτίωση της επαγγελματικής κατάρτισης των μελών του, έχει έρθει σε επαφή με την εταιρεία HRE προκειμένου να διοργανώσει ένα εκπαιδευτικό πρόγραμμα με θέμα: «Βιώσιμη Ανάπτυξη και Ανταγωνιστικότητα». Εισηγητές του σεμιναρίου θα είναι ο κ. Πρόδρομος Παπαβασιλείου Trainer - Business Coach - Organization and Innovation Expert Entrepreneur's Consultant και η κα Βαρβάρα Ασημακοπούλου Managing People Expert, Motivational, και οι δύο αναγνωρισμένοι επαγγελματίες με τεράστια εμπειρία στον χώρο τους. Το εκπαιδευτικό πρόγραμμα, συντίθεται από τέσσερα σεμινάρια - εργαστήρια τεσσάρων ωρών το καθένα, σε ημερομηνίες και τόπο διεξαγωγής που θα ανακοινωθούν εγκαίρως, εφόσον συμπληρωθεί ο απαιτούμενος αριθμός συμμετεχόντων. Επειδή ο αριθμός των συμμετοχών θα είναι περιορισμένος (40-50 άτομα), ο ΣΕΒΙΠΑ καλεί τα ενδιαφερόμενα μέλη του να δηλώσουν συμμετοχή μέχρι τις 25/10/2012, συμπληρώνοντας την τυποποιημένη φόρμα που τους έχει ήδη αποσταλεί με προσωπικό e-mail στις ηλεκτρονικές διευθύνσεις τους. Η τυποποιημένη φόρμα συμμετοχής εφ΄ όσον συμπληρωθεί, θα πρέπει να αποσταλεί στο e-mail του  Σ.Ε.ΒΙ.ΠΑ. ( info@sevipa.gr) ή στο φαξ 2610647005. Για το κόστος συμμετοχής, το αναλυτικό πρόγραμμα και την θεματολογία του σεμιναρίου, τα μέλη του ΣΕΒΙΠΑ έχουν ήδη ενημερωθεί με προσωπικό e-mail. Για οποιαδήποτε διευκρίνιση μπορείτε να επικοινωνείτε με τον κ. Βλάχο Γεώργιο τηλ . 2610 647 455, κιν. 6936732121. Με αφορμή αυτή την πρωτοβουλία, το Δ.Σ. του ΣΕΒΙΠΑ αναμένει τις προτάσεις των μελών του για αντίστοιχα θέματα που θα μπορούσαν να συμβάλουν στην βελτίωση της επαγγελματικής κατάρτισης όλων μας, όπως π.χ. για την διοργάνωση παρόμοιου σεμιναρίου για το ηλεκτρονικό εμπόριο και το μάρκετινγκ.


Επίσης αποφασίστηκε η τηλεφωνική επικοινωνία με τον κ. Τζαννέτο της Ε.Τ.Β.Α. για την ενημέρωσή μας σχετικά με την πρόοδο του θέματος του νέου κανονισμού της ΒΙ.ΠΕ.
Κατά την συζήτηση του θέματος της πυροπροστασίας της ΒΙΠΕ, κρίθηκε επιτακτική η ανάγκη για την άμεση συνεργασία με την Ε.Τ.Β.Α. και την Πυροσβεστική Υπηρεσία, για την οργάνωση της πυροπροστασίας ενόψει της καλοκαιρινής περιόδου του 2012.
Τέλος, στην συνεδρίαση του Δ.Σ., αναγνώστηκε συγχαρητήρια επιστολή του ΣΒΠ&ΔΕ για την εκλογή του νέου Δ.Σ. του ΣΕΒΙΠΑ και αποφασίστηκε να σταλεί απαντητική  ευχαριστήρια επιστολή.
Στην συνεδρίαση του Δ.Σ. στις 03/5/12, προωθήθηκε το θέμα της πυροπροστασίας της ΒΙ.ΠΕ. Παρόντες ήταν ο Διοικητής της Πυροσβεστικής Υπηρεσίας ΒΙ.ΠΕ. κ. Μαργαλιάς, ο Υποδιοικητής Πυροσβεστικής Υπηρεσίας ΒΙ.ΠΕ. κ. Ρουμελιώτης και την ΕΤΒΑ εκπροσώπησαν οι κ.κ. Πετρόπουλος και Κατσαΐτης. 
Επίσης συζητήθηκαν και τα εξής θέματα: 
-Ελεγχόμενη είσοδος και κλείσιμο της ΒΙ.ΠΕ. κατά τις ώρες μη λειτουργίας της. 
-Ολοκληρωμένο σύστημα σήμανσης
-Παραχώρηση χώρου από την ΕΤΒΑ για συνεδριάσεις κι άλλες δραστηριότητες του Σ.Ε.ΒΙ.ΠΑ.
-Ενημέρωση από ΕΤΒΑ για τα προς προκήρυξη έργα. 
-Σύνδεση ΒΙ.ΠΕ. με την Πάτρα με Μέσα Μαζικής Μεταφοράς (ΚΤΕΛ, ΤΡΑΙΝΟΣΕ)
Μετά από εμπεριστατωμένη ενημέρωση από το κλιμάκιο της Πυροσβεστικής Υπηρεσίας και αναλυτική συζήτηση με την συμμετοχή όλων των παρευρισκομένων αποφασίστηκαν:
1. Διενέργεια σεμιναρίου Πυρασφάλειας και δημιουργία ομάδας πυρασφάλειας. Επιστολή στην Περιφέρεια Δυτικής Ελλάδος
Το Δ.Σ. του ΣΕΒΙΠΑ, επανέρχεται μετά από έναν περίπου χρόνο στο θέμα της συντήρησης των φρεατίων απορροής ομβρίων υδάτων του δρόμου σύνδεσης της ΒΙ.ΠΕ. Πατρών με Ε.Ο. Πατρών – Πύργου , καθώς διαπιστώνει παρατεταμένη αδράνεια εκ μέρους των αρμοδίων υπηρεσιών. Με επιστολή προς την Περιφέρεια Δυτικής Ελλάδας επισημαίνεται ότι το θέμα συνδέεται με την ασφαλή κυκλοφορία βαρέων οχημάτων, εργαζόμενων και επισκεπτών της ΒΙ.ΠΕ. και των κατοίκων της ευρύτερης περιοχής, καθώς μετά από έντονες βροχοπτώσεις σε διάφορα σημεία του οδοστρώματος συγκεντρώνονται νερά, πιθανόν λόγω της ελλιπούς ή και παντελούς έλλειψης συντήρησης των φρεατίων. Ο κίνδυνος πρόκλησης τροχαίου ατυχήματος είναι πολύ μεγάλος στην περιοχή του Θεριανού, λόγω της μεγάλης κλήσης και της ολισθηρότητας του οδοστρώματος, ειδικά μετά από βροχόπτωση. Στην επιστολή του ο ΣΕΒΙΠΑ ζητά να υπάρξει κάποια απάντηση και κυρίως έμπρακτη ανταπόκριση για τις απαιτούμενες παρεμβάσεις, ώστε οι συνθήκες ασφάλειας του οδοστρώματος να βελτιωθούν.


2. Υλοποίηση σε άμεση συνεργασία με την ΕΤΒΑ, καθαρισμών και αποψιλώσεων, καθώς και άλλες ενέργειες που προτάθηκαν από την Πυροσβεστική Υπηρεσία. 
3. Καταγραφή υλικών για επισκευή αποχετευτικού συστήματος Πυροσβεστικής Υπηρεσίας, για την προσφορά τους από τους εγκατεστημένους.
4. Αποστολή επιστολής ενημέρωσης προς τους εγκατεστημένους για το κλείσιμο της ΒΙ.ΠΕ. από 18/5/12.
5. Πρόταση για την σηματοδότηση της ΒΙ.ΠΕ. η οποία θα κατατεθεί στην ΕΤΒΑ. 
6. Κατάθεση αιτήματος στην ΕΤΒΑ για παραχώρηση χώρου για τις δραστηριότητες του Σ.Ε.ΒΙ.ΠΑ.
7. Ενημέρωση από την ΕΤΒΑ για τα έργα που προτίθεται να πραγματοποιήσει. 
8. Συμμετοχή της ΕΤΒΑ σε όποια πρωτοβουλία αναπτύξει ο Σ.Ε.ΒΙ.ΠΑ. για την εξυπηρέτηση της ΒΙ.ΠΕ. Πάτρας με Μέσα Μαζικής Μεταφοράς.
Κατά την συνεδρίαση του Δ.Σ. στις 17/5/2012, και μετά από σχετική ενημέρωση από τον πρόεδρο κ. Γ. Κολλιόπουλο για τις επαφές που είχε με βιομηχανίες μη μέλη του ΣΕΒΙΠΑ, αποφασίστηκε να ξεκινήσουν πάλι διαδικασίες για την συγκοινωνιακή σύνδεση της ΒΙ.ΠΕ. με την Πάτρα μέσω του Υπεραστικό ΚΤΕΛ.
Επίσης ελήφθησαν οι παρακάτω αποφάσεις:
1. Εγκρίθηκε ομόφωνα από τους παρόντες η προσφορά ανανέωσης συνεργασίας του ΣΕΒΙΠΑ με τον κ. Σ. Παπανδρέου για την υλοποίηση της επικοινωνιακής πολιτικής του Συνδέσμου και την διαχείριση της ιστοσελίδας.
2. Αποφασίστηκε να καταβληθεί στον εργολάβο που ανέλαβε τις διαγραμμίσεις της ΒΙΠΕ ποσό 600 ευρώ συν ΦΠΑ. 
3. Αποφασίστηκε να διαγραφούν οι οφειλές των μελών που έχουν σταματήσει την λειτουργία τους.
4. Ο ταμίας κ. Γ. Βλάχος ανέλαβε να συγκεντρώσει προσφορές από εταιρείες courier για την εξυπηρέτηση όλων των εγκατεστημένων.
5. Το μέλος του Δ.Σ. κ. Α. Αγγελακόπουλος ανέλαβε να προωθήσει το θέμα της προσφοράς των υλικών για την Πυροσβεστική Υπηρεσία.
Κατά την συνεδρίαση του Δ.Σ. στις 7/6/2012, συζητήθηκε αναλυτικά με την συμμετοχή όλων, το θέμα της τεράστιας αύξησης του ΤΑΠ και μετά από ενημέρωση από τον πρόεδρο κ. Γ. Κολλιόπουλο για όλες τις παλαιότερες ενέργειες του Σ.Ε.ΒΙ.ΠΑ. προς τον Δήμο Δυτικής Αχαΐας, αποφασίστηκε να κοινοποιηθεί σε όλα τα μέλη του Συνδέσμου η προηγούμενη σχετική αλληλογραφία και η πραγματοποίηση συνάντησης με τη νομική μας σύμβουλο έτσι ώστε να αποφασιστεί ο τρόπος δράσης του ΣΕΒΙΠΑ. Παράλληλα, το μέλος του Δ.Σ. κ. Π. Μαντάς ανέλαβε να ενημερώσει το συμβούλιο για την στάση του ΣΒΠ&ΔΕ απέναντι στο ζήτημα αυτό.
Ο ταμίας κ. Γ. Βλάχος και ο γραμματέας κ. Σ. Φραγκιάς ανέλαβαν να συναντηθούν με τον πρόεδρο του Υπεραστικού ΚΤΕΛ κ. Α. Μανωλόπουλο, για να διερευνήσουν την δυνατότητα σύνδεσης της ΒΙ.ΠΕ. με την Πάτρα, για την εξυπηρέτηση των εργαζομένων. 
[bookmark: _GoBack]Προκειμένου να ενημερώνονται τα μέλη του Συνδέσμου σε τακτική βάση για τα πεπραγμένα του Δ.Σ., αποφασίστηκε να δίδονται τα πρακτικά των συνεδριάσεων στον συνεργάτη του ΣΕΒΙΠΑ κ. Παπανδρέου, έτσι ώστε να εκδίδει ανά δύο μήνες, μια περίληψη των θεμάτων που συζητούνται και των αποφάσεων που λαμβάνονται και να τα δημοσιοποιεί στο site.
Τέλος αποφασίστηκε σε επόμενη συνεδρίαση του Δ.Σ. να προταθούν θέματα για σεμινάρια και δράσεις οι οποίες θα άπτονται του επιχειρηματικού ενδιαφέροντος των εγκατεστημένων.

Μελέτη της ΤΡΑΙΝΟΣΕ για την επέκταση του Προαστιακού στα Καμίνια
[image: ]
Το θέμα της επέκτασης του Προαστιακού συζητήθηκε στις 24/10/2012, σε ευρεία σύσκεψη που πραγματοποιήθηκε στο Δήμο Πατρέων, υπό την προεδρία του Αντιδημάρχου Πολεοδομικού Σχεδιασμού και Κυκλοφοριακού Σχεδιασμού κ. Χρήστου Λέγκα και παρουσία των εκπροσώπων της ΤΡΑΙΝΟΣΕ, Χρήστου Τόλη και Ισμήνης Χατζηλάμπρου. Στη συνάντηση συμμετείχαν, ο Αρχιμηχανικός Κεντρικής και Νότιας Ελλάδας του ΟΣΕ Δημήτρης Τζιβάρας, ο προϊστάμενος του ΟΣΕ στην Πάτρα Χρήστος Οικονόμου, το μέλος του Δ.Σ. του ΣΕΒΙΠΑ  Πέτρος Μαντάς και ο Ειδικός Συνεργάτης του Δημάρχου Πατρέων σε θέματα λειτουργίας πόλης Δημήτρης Σαρδελιάνος.
Σε σχέση με την επέκταση των δρομολογίων του προαστιακού στην νότια πλευρά της Πάτρας, οι εκπρόσωποι της ΤΡΑΙΝΟΣΕ,  γνωστοποίησαν ότι αυτή τη στιγμή, βρίσκονται στη διαδικασία εσωτερικής μελέτης, η οποία πιθανολογείται ότι μέχρι τα Χριστούγεννα, θα έχει ολοκληρωθεί.
Η μελέτη αυτή, όπως ειπώθηκε από την ΤΡΑΙΝΟΣΕ, δηλώνει το ενδιαφέρον της για την υλοποίηση της νότιας επέκτασης, είναι όμως απαραίτητη, για να τεκμηριώσει προς όλες τις κατευθύνσεις την βιωσιμότητά της. Ταυτόχρονα, στο πλαίσιο της συζήτησης, τέθηκε το θέμα της λειτουργικής σύνδεσης της ΒΙ.ΠΕ., με τον προαστιακό, θέμα το οποίο, θεωρήθηκε σημαντικό για τη βιωσιμότητά του.
Στο θέμα αυτό, το μέλος του Δ.Σ. κ. Πέτρος Μαντάς παρουσίασε τις θέσεις και τις προτάσεις του ΣΕΒΙΠΑ, τονίζοντας ότι ο Σύνδεσμος θα συμβάλλει στο πλαίσιο των δυνατοτήτων του για την υλοποίηση αυτού του σχεδιασμού.






Παρατάθηκε η προθεσμία υποβολής αιτήσεων υπαγωγής επενδυτικών σχεδίων στον Β΄κύκλο υποβολών του Αναπτυξιακού νόμου

Με αφορμή τις επικείμενες αλλαγές στον Αναπτυξιακό Νόμο, που σήμερα βρίσκονται στο στάδιο της δημόσιας διαβούλευσης και αναμένεται να ισχύσουν από το νέο έτος, ο Υφυπουργός Ανάπτυξης, Ανταγωνιστικότητας, Υποδομών, Μεταφορών και Δικτύων Νότης Μηταράκης, υπέγραψε σήμερα την υπ’ αριθμ. 46828/31.10.2012  Υπουργική Απόφαση, με την οποία επεκτείνεται η προθεσμία υποβολής αιτήσεων υπαγωγής των Γενικών επενδυτικών σχεδίων του Β’ Κύκλου Υποβολών, μέχρι το τέλος του έτους, δηλαδή μέχρι την 31η Δεκεμβρίου 2012.
Η συγκεκριμένη απόφαση αποτελεί μεταβατική ρύθμιση εναρμόνισης με το καθεστώς του Νέου Αναπτυξιακού Νόμου και διευκολύνει την κατάθεση αιτήσεων υπαγωγής επενδυτικών σχεδίων που βρίσκονται στο στάδιο της ωρίμανσης.
Υπενθυμίζεται ότι με τις προωθούμενες αλλαγές στον Αναπτυξιακό Νόμο, προβλέπεται η δυνατότητα υποβολής των εν λόγω αιτήσεων υπαγωγής καθ’ όλη τη διάρκεια του έτους. Πρόθεση του Υπουργείου Ανάπτυξης είναι να μην διακοπεί η διαδικασία κατάθεσης μέχρι τις αρχές του 2013, οπότε και αναμένεται να ξεκινήσει η υποβολή αιτήσεων του επόμενου κύκλου σύμφωνα με το νέο Νόμο. 
Αλλαγές και στο ν. 3299/04
Επίσης, αλλαγές θα γίνουν και στον επενδυτικό νόμο ν. 3299/04, όπου λόγω της οικονομικής κρίσης έχουν «παγώσει» χιλιάδες επενδυτικά σχέδια με αποτέλεσμα να κινδυνεύουν να χαθούν, κυρίως λόγω της έλλειψης ρευστότητας από τις τράπεζες και την επιχειρηματική αδράνεια.
Σύμφωνα με τις προτεινόμενες αλλαγές θα παρέχεται η δυνατότητα προκαταβολής ποσοστού έως 100% της εγκεκριμένης επιδότησης με προσκόμιση ισόποσης εγγυητικής επιστολής προσαυξημένης κατά 10%. Δίνεται η δυνατότητα αποδέσμευσης της κατατεθειμένης Εγγυητικής Επιστολής μετά την πιστοποίηση της υλοποίησης του 50% της επένδυσης, ενώ αναμένεται να παραταθεί κατά ένα έτος η προθεσμία ολοκλήρωσης των επενδυτικών σχεδίων που έχουν υπαχθεί από το 2007 στα πλαίσια του Αναπτυξιακού Νόμου, με νέα ημερομηνία ολοκλήρωσης την 31-12-2014.




Ευχαριστήριο για τις προσφορές μελών του ΣΕΒΙΠΑ στην Πυροσβεστική
Με επιστολή του, ο Διοικητής, οι Αξιωματικοί και το προσωπικό της Πυροσβεστικής Υπηρεσίας ΒΙ.ΠΕ. Πατρών, ευχαριστούν τον Σύνδεσμο Εγκατεστημένων Επιχειρήσεων στην ΒΙ.ΠΕ. Πατρών (ΣΕΒΙΠΑ) γιατί μετά από ενέργειές του, μέλη του, διέθεσαν υλικά και εξοπλισμό σημαντικής αξίας, συμβάλλοντας έτσι καθοριστικά στην αποκατάσταση της λειτουργικότητας των κτιριακών υποδομών της Υπηρεσίας και στην βελτίωση των συνθηκών διαβίωσης του προσωπικού. Οι επιχειρήσεις μέλη του ΣΕΒΙΠΑ που προσέφεραν υλική υποστήριξη στον σταθμό της Πυροσβεστικής Υπηρεσίας της ΒΙΠΕ Πατρών είναι οι εξής: 1)ALFA CASA A.E., 2)ΑΜΕΚΩΝ Α.Ε., 3)ΑΠΟΣΤΟΛΟΠΟΥΛΟΙ ΑΦΟΙ Ο.Ε.
Το Δ.Σ. του ΣΕΒΙΠΑ συγχαίρει θερμά τις επιχειρήσεις μέλη του, που μπόρεσαν να ανταποκριθούν στο κάλεσμά του και σε μια περίοδο ιδιαίτερης οικονομικής στενότητας, προσέφεραν εξοπλισμό για την ενίσχυση μιας υπηρεσίας νευραλγικής σημασίας, με την οποία ο Σύνδεσμος διατηρεί στενούς δεσμούς συνεργασίας για την ασφαλή λειτουργία της ΒΙΠΕ Πατρών. Στο πλαίσιο αυτό ο ΣΕΒΙΠΑ δεσμεύεται να ενθαρρύνει παρόμοιες προσπάθειες και να συνεχίσει να καλλιεργεί την ανάπτυξη κλίματος αλληλεγγύης από τα μέλη του.

